ഉഷ വിജയരാഘവൻ

ഒരു ഇന്ത്യൻ മോളിക്യുലർ ബയോളജിസ്റ്റാണ് ഉഷാ വിജയരാഘവൻ (ജനനം. 1961). ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിലെ മൈക്രോബയോളജി ആൻഡ് സെൽ ബയോളജി വിഭാഗത്തിലെ ഫാക്കൽറ്റിയിലാണ് ഉഷ. മോളിക്യുലർ ജനിറ്റിക്സ്, പ്ലാന്റ് ഡെവലപ്മെന്റ് എന്നിവയാണ് ഉഷയുടെ പ്രധാന ഗവേഷണ വിഷയങ്ങൾ.

ഇന്ത്യൻ അക്കാദമി ഓഫ് സയൻസ് പുറത്തിറക്കിയ വിമൻ ഇൻ സയൻസ് പട്ടികയിൽ ഉഷ ഉൾപ്പെട്ടിട്ടുണ്ട്. .

 വിദ്യാഭ്യാസം 
ഡൽഹി സർവകലാശാല നിന്ന് ബിഎസ്സിയും (ഹോൺസർ) പോസ്റ്റ് ഗ്രാജ്വേറ്റ് ഇൻസ്റ്റിറ്റ്യൂട്ട് ഓഫ് മെഡിക്കൽ എജ്യുക്കേഷൻ ആൻഡ് റിസർച്ചിൽ (പിജിഐ) നിന്ന് എംഎസ്സിയും ഉഷ വിജയരാഘവൻ നേടി. തുടർന്ന് കാലിഫോർണിയ ഇൻസ്റ്റിറ്റ്യൂട്ട് ഓഫ് ടെക്നോളജിയിൽ വച്ച് യീസ്റ്റ് മോളിക്യുലർ ജനിതകശാസ്ത്രത്തിൽ ഡോക്ടറൽ പഠനം നടത്തി. പ്രൊഫസർ ജെ. അബെൽസണിനൊപ്പമാണ് ഡോക്ടറൽ പഠനം നടത്തിയത്. തുടർന്ന്, പ്രൊഫസർ ഇ മേയറോവിറ്റ്സിനൊപ്പം പോസ്റ്റ് ഡോക്ടറൽ ഫെലോ ആയി അവർ സസ്യ ജനിതകശാസ്ത്രത്തിൽ പ്രവർത്തിക്കുകയും അവിടെ വച്ച് സസ്യങ്ങൾ പൂവിടുന്നതിനെ നിയന്ത്രിക്കുന്ന ജീനുകളെക്കുറിച്ച് ഗവേഷണം ആരംഭിക്കുകയും ചെയ്തു. പിന്നീട് ഇന്ത്യയിലേക്ക് മടങ്ങിയെത്തിയ ഉഷ 1990ൽ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിൽ (IISc) ബാംഗ്ലൂരിൽ ഫാക്കൽറ്റി സ്ഥാനം ഏറ്റെടുത്തു. അവിടെ അവർ ഇപ്പോൾ മൈക്രോബയോളജി ആൻഡ് സെൽ ബയോളജി വിഭാഗത്തിൽ പ്രൊഫസറായി ജോലി ചെയ്യുന്നു. യീസ്റ്റുകളിലും സസ്യങ്ങളിലും ജീൻ പ്രവർത്തനം എങ്ങനെ നിയന്ത്രിക്കപ്പെടുന്നു എന്നതിന്റെ വിവിധ വശങ്ങൾ മനസിലാക്കാൻ ഐ. ഐ. എസ്. സിയിലെ അവരുടെ ഗവേഷണ സംഘം മോളിക്യുലർ ജനിതകവും പ്രവർത്തനപരമായ ജീനോമിക്സും ഉപയോഗിച്ച് വിവിധ തരത്തിലുള്ള പഠനങ്ങൾ നടത്തുന്നു.

 കരിയർ 
1990 ൽ ബാംഗ്ലൂരിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിൽ ഫാക്കൽറ്റി സ്ഥാനം ഏറ്റെടുത്ത ഉഷ നിലവിൽ മൈക്രോബയോളജി ആൻഡ് സെൽ ബയോളജി വിഭാഗത്തിൽ പ്രൊഫസറാണ്. യീസ്റ്റുകളിലും സസ്യങ്ങളിലും ജീൻ പ്രവർത്തനം എങ്ങനെ നിയന്ത്രിക്കപ്പെടുന്നു എന്നതിന്റെ വിവിധ വശങ്ങൾ മനസിലാക്കാൻ ഐ. ഐ. എസ്. സിയിലെ അവരുടെ ഗവേഷണ സംഘം മോളിക്യുലർ ജനിതകവും പ്രവർത്തനപരമായ ജീനോമിക്സും ഉപയോഗിക്കുന്നു. ഐ. ഐ. എസ്. സിയിൽ ചേർന്നതുമുതൽ ഉഷയുടെ ഗവേഷണ ലക്ഷ്യങ്ങളിലൊന്ന് പൂക്കളെയും സസ്യ രൂപഘടനയെയും നിയന്ത്രിക്കുന്ന ജീനുകളെക്കുറിച്ച് പഠിക്കുക എന്നതാണ്.

 ഗവേഷണ പദ്ധതികൾ  
പ്രൊഫസർ ഉഷയുടെ മാർഗനിർദേശപ്രകാരം മൈക്രോബയോളജി, സെൽ ബയോളജി വകുപ്പിന് മോളിക്യുലർ ജനിതകവും ഫംഗ്ഷണൽ ജീനോമിക്സും ഉപയോഗിച്ച് ട്രാൻസ്ക്രിപ്ഷനൽ, പോസ്റ്റ് ട്രാൻസ്ക്രിപ്ഷൻ തലങ്ങളിൽ യൂക്കാരിയോട്ടിക് ജീൻ നിയന്ത്രണം മനസിലാക്കാൻ താൽപ്പര്യമുണ്ട്. കോശവിഭജനത്തിലും വ്യത്യാസത്തിലും അത്തരം നിയന്ത്രിത ജീൻ എക്സ്പ്രഷന്റെ ഫലങ്ങൾ ഉഷയുടെ സംഘം പഠിച്ചുവരികയാണ്. പ്രത്യേകിച്ചും, പ്രീ-എംആർഎൻഎ സ്പ്ലൈസിംഗ് ഘടകങ്ങളുടെ തന്മാത്രാ ജനിതക പഠനങ്ങൾ രണ്ട് പ്രീ-എം ആർഎൻഏ സ്പ്ലൈസിംഗ് പ്രതികരണങ്ങൾക്ക് ആവശ്യമായ സ്പ്ലൈസോസോമിന് കാരണമാകുന്നു. സ്പ്ലിസോസോം അസംബ്ലി, സ്പ്ലിസിംഗ് പ്രതികരണങ്ങൾ, ആഗോള ജീൻ എക്സ്പ്രഷനിൽ പ്രീ-എംആർഎൻഎ സ്പ്ലിസിംഗിന്റെ സ്വാധീനം എന്നിവ പഠിക്കാൻ അവർ ജനിതക, ബയോകെമിക്കൽ സമീപനങ്ങൾ ഉപയോഗിക്കുന്നു.

പുഷ്പങ്ങളുടെ വികസന സമയത്ത് കോശങ്ങളുടെ വിധിയും കോശങ്ങളുടെ വ്യാപനവും നിയന്ത്രിക്കുന്ന നിയന്ത്രണ ജീനുകളെക്കുറിച്ച് പരിശോധിക്കുകയാണ് മറ്റൊരു പദ്ധതി. മെറിസ്റ്റെമുകളിൽ നിന്ന് (സ്റ്റെം സെല്ലുകൾ ഉപയോഗിച്ച്) അവയവ രൂപീകരണം നിയന്ത്രിക്കുന്ന ട്രാൻസ്ക്രിപ്ഷൻ ഘടകങ്ങളും സിഗ്നലിംഗ് തന്മാത്രകളും തമ്മിലുള്ള ഇടപെടലുകളുടെ ശൃംഖല മനസ്സിലാക്കുക എന്നതാണ് ഈ പഠനത്തിന്റെ പ്രധാന ലക്ഷ്യങ്ങൾ. ഒരു മാതൃകാ സംവിധാനമെന്ന നിലയിൽ അവർ പാറ്റേണിംഗിലെ ട്രാൻസ്ക്രിപ്ഷൻ ഘടകങ്ങളുടെ പ്രവർത്തനങ്ങൾ വ്യക്തമാക്കുന്നതിന് നെല്ല് പൂക്കുന്ന തണ്ടിന്റെയും (ഇൻഫ്ലോറെസെൻസ്) പുഷ്പ അവയവങ്ങളുടെയും രൂപീകരണം പഠിക്കുന്നു.

ഉഷക്ക് 32.40 എന്ന റിസർച്ച് ഗേറ്റ് സ്കോറും 18 ന്റെ എച്ച്-ഇൻഡക്സും ഉണ്ട് (സ്വയം-അവലംബങ്ങൾ ഒഴികെ. 2008 മുതൽ ഇന്ത്യൻ സയൻസ് അക്കാദമി ഫെലോ (FNA-ID:P 08-1472) ആണ്.

 പുരസ്കാരങ്ങളും ബഹുമതികളും 
ഉഷ അവരുടെ പ്രവർത്തനത്തിന് വിവിധ അംഗീകാരങ്ങൾ നേടിയിട്ടുണ്ട്, അവരുടെ ചില നേട്ടങ്ങൾ ഇവയാണ്:

 ഡിബിടി-ബയോ സയൻസ് അവാർഡ്
 യുകെയിലെ വെൽക്കം ട്രസ്റ്റിന്റെ ഇന്റർനാഷണൽ സീനിയർ റിസർച്ച് ഫെലോഷിപ്പ്
 ജെ. സി. ബോസ് ഫെലോഷിപ്പ്
 2007ൽ ബാംഗ്ലൂരിലെ ഇന്ത്യൻ അക്കാദമി ഓഫ് സയൻസസിന്റെ ഫെലോഷിപ്പ്
 ഫെലോഷിപ്പ് ഓഫ് ഇന്ത്യൻ നാഷണൽ സയൻസ് അക്കാദമി, ന്യൂഡൽഹി
 ഫെലോഷിപ്പ് ഓഫ് നാഷണൽ അക്കാദമി ഓഫ് സയൻസസ്, അലഹബാദ്
 കരിയർ വികസനത്തിനുള്ള ദേശീയ ബയോ സയൻസ് അവാർഡ്, ഇന്ത്യാ ഗവൺമെന്റിന്റെ ബയോടെക്നോളജി വകുപ്പ് നൽകുന്നത്. 
 സർ സി. വി. രാമൻ അവാർഡ്
 റോക്ക്ഫെല്ലർ ഫൌണ്ടേഷൻ ബയോടെക്നോളജി കരിയർ ഫെലോഷിപ്പ് 

ജേണൽ ഓഫ് ബയോസയൻസസിന്റെ എഡിറ്റോറിയൽ ബോർഡിൽ ഉഷ സേവനമനുഷ്ഠിച്ചിട്ടുണ്ട്. ജേണൽ ഓഫ് ജനിറ്റിക്സിന്റെ അസോസിയേറ്റ് എഡിറ്ററായി സേവനമനുഷ്ഠിച്ചിട്ടുണ്ട്.

 അവലംബങ്ങൾ 

വർഗ്ഗം:20-ആം നൂറ്റാണ്ടിലെ ഇന്ത്യൻ വനിതകൾ
വർഗ്ഗം:ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസ് അദ്ധ്യാപകർ
വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:ജീവിച്ചിരിക്കുന്നവർ
വർഗ്ഗം:1961-ൽ ജനിച്ചവർ